
Nicolae Sfetcu: Buclele cauzale în călătoria în timp 


Abstract 

În această lucrare analizez posibilitatea călătoriei în timp pe baza mai multor lucrări de 
specialitate, printre care cele ale lui Nicholas J.J. Smith ("Time Travel", The Stanford 
Encyclopedia of Philosophy”), (Smith 2016) William Grey (”Troubles with Time Travel”), (Grey 
1999) Ulrich Meyer (”Explaining causal loops”), (Meyer 2012) Simon Keller şi Michael Nelson 
(”Presentists should believe in time-travel”), (Keller and Nelson 2010), Frank Arntzenius şi Tim 
Maudlin ("Time Travel and Modern Physics"). (Arntzenius and Maudlin 2013) şi David Lewis 
(“The Paradoxes of Time Travel”) (Lewis 1976) Lucrarea începe cu o Introducere în care fac o 
scurtă prezentare a călătoriei în timp, şi continuă cu o Istoria conceptului de călătorie în timp, 
prezentarea principalelor Aspecte fizice ale călătoriei în timp, inclusiv călătoria în timp în trecut 
în relativitatea generală și în fizica cuantică şi călătoria în timp în viitor, apoi o prezentare a 
Paradoxul bunicului care este abordat în aproape toate lucrările de specialitate, urmat de o secțiune 
dedicată Filosofiei călătoriei în timp, şi o secţiune în care analizez Buclele cauzale pentru călătoria 
în timp. Finalizez lucrarea cu Concluzii, în care expun opiniile personale privind călătoria în timp, 


şi Bibliografia pe care se bazează lucrarea. 


Cuvinte cheie: călătoria în timp, cauzalitate, bucle cauzale, paradoxuri temporale, 


paradoxul bunicului 

Introducere 


Călătoria în timp implică deplasarea într-un timp diferit de cel prezent, în trecut sau în 
viitor, în principiu fără o deplasare în spaţiu cu referire la un sistem de coordonate local. Călătoria 
în timp poate fi făcută de un corp material care poate fi sau nu o fiinţă vie, și pentru care se folosește 
de obicei un dispozitiv special denumit mașina timpului. 

Călătoria în timp este un concept recunoscut în filosofie şi ştiinţă, dar a cărui posibilitatea 
este foarte disputată, dând naștere la numeroase paradoxuri atât în filosofie cât și în ştiinţă. 
Călătoria în timp este considerată de unii acceptată atât de relativitatea generală cât şi de mecanica 
cuantică, dar există un consens unanim că nu este fezabilă cu tehnologia actuală. (Hawkins 2010) 
Problemele ridicate sunt diferite pentru călătoria în timp în trecu faţă de călătoria în timp în viitor. 

De remarcat faptul că nu se consideră ca fiind călătorie în timp următoarele aspecte: 
somnul, coma înghețarea criogenică, simulatorul de realitate virtuală, predicții cu bila de cristal, 
izolarea, zborul în care se modifică fusul orar, etc. 


Cea mai cunoscută definiție a călătoriei în timp este dată de Lewis (Lewis 1976) pp. 145- 


"Ce este călătoria în timp? Inevitabil, aceasta implică o discrepanţă între timp şi timp. Orice 
călător pleacă şi ajunge la destinaţie; timpul scurs de la plecare până la sosire ... este durata 
călătoriei. Dar dacă este un călător în timp, separarea în timp între plecare şi sosire nu este egală 
cu durata călătoriei sale ... Cum poate fi ca aceleași două evenimente, plecarea şi sosirea lui să fie 
separate de două timpuri inegale ? ... Răspund prin diferențierea timpului în sine, a timpului 
exterior, aşa cum o voi numi şi el, de timpul personal al unui anumit călător timp: aproximativ, 
ceea ce se măsoară prin ceasul său de mână. Călătoria lui durează o oră din timpul său personal, 
să zicem ... Dar sosirea este mai mult de o oră după plecare în timp extern, dacă călătorește spre 


viitor; sau sosirea este înainte de plecare în timpul extern ... dacă călătorește spre trecut.” 

O altă definiție a călătoriei în timp (Arntzenius 2006) (Smeenk and Wiithrich 2011) 
echivalează călătoria în timp cu existenţa curbelor CTC (closed timelike curves), respectiv o linie 
în spaţiu-timp, care este temporală dacă reprezintă transportul unui corp şi este închisă dacă se 
întoarce la punctul de plecare. 

Unii autori acceptă existența a două dimensiuni temporale (Meiland 1974), iar alții 
consideră scenarii cu universuri multiple "paralele", fiecare cu propriul spaţiu-timp patru- 
dimensional (Deutsch and Lockwood 1994). Dar se pune întrebarea dacă o călătorie în o altă 
dimensiune temporală sau într-un alt univers paralel „este într-adevăr o călătorie în timp, sau una 
virtuală. 
metrică Gâdel a condus pe Kurt Gâdel să afirme că timpul ar putea fi un fel de iluzie, (Yourgrau 


2005) doar o altă dimensiune ca spaţiul, rezultând un "bloc" 4-dimensional. 


Istoria conceptului de călătorie în timp 

Gânditorul egiptean Ptahhotep (2650-2600 î.Hr.) afirma: "Nu micşora timpul după cum 
doreşti, pentru că pierderea timpului este o urâciune pentru spirit”. (Bartlett 2014) 

Incaşii au privit spaţiul şi timpul ca un singur concept numit pacha. (Atug Eusebio Manga 
Qespi 1994) 

Filosofia antică a avut două concepții diferite legate de timp: adepţii filozofului grec 
Heraclit consideră că lumea este flux continuu., pe când cei ai metafizicii Parmenidelor susțin că 
adevărul şi realitatea sunt stabile şi eterne. Pe baza acestor concepții metafizice, McTaggart a 
dezvoltat un argument pentru ne-realitatea timpului care a ajuns un punct obișnuit de plecare pentru 


discuţii despre natura sa. (Lewis 1976) Doar filosofia parmenideană, conform căreia trecutul, 

prezentul şi viitorul sunt la fel de reale ca şi prezentul, poate accepta călătoriile în timp. (Grey 
1999) 

Aristotel a susținut că schimbarea trecutului depăşeşte chiar și puterea lui Dumnezeu. Din 
acest motiv, "nimeni nu se gândeşte la trecut, ci la ceea ce este viitor şi poate fi altfel”. (Aristotle 
1941) 

În mitologia hindusă, Mahabharata există povestea regelui Raivata Kakudmi, care 
călătoreşte în cer pentru a se întâlni cu creatorul Brahma şi este surprins să afle când se întoarce 
pe Pământ că trecuseră multe veacuri. 

Budistul Pâli Canon afirmă că Payasi Sutta spune despre unul dintre discipolii lui Buddha, 
Kumara Kassapa, că i-a spus că "în Cerul celor Treizeci şi Trei Devas, timpul trece într-un ritm 
diferit şi oamenii trăiesc mult mai mult. 'În secolul nostru; o sută de ani, doar o singură zi; douăzeci 
şi patru de ore ar fi trecut pentru ei." (Chattopadhyaya 1964) 

Filozofii şi teologii medievali au dezvoltat conceptul de univers având un trecut finit cu un 
început, acum cunoscut sub numele de finitism temporal. (Craig 1979) 

Relativitatea generală sugerează că o geometrie adecvată a spațiu-timpului sau anumite 
tipuri de mișcare în spaţiu pot permite călătoria în timp dacă aceste geometrii sau mișcări ar fi 
posibile. (Thorne, Braginsky, and Ginzburg 1994) Posibilitatea curbelor închise în timp (linii ale 
universului care formează bucle închise în spaţiu), precum spațiu-timp Gâdel, pentru care există 
soluţii la ecuaţiile relativităţii generale, ar permite călătoria în trecut, dar plauzibilitatea soluţiilor 
este nesigură. 

Pentru călătoria în timp este necesară o deplasare mai rapidă decât viteza luminii, ca în 
cazul corzilor cosmice, a găurilor de vierme şi a metricii Alcubierre. (Gott 2002) Hawking a 


formulat conjenctura protecției cronologice, sugerând că legile fundamentale ale naturii împiedică 

călătoria în timp (S. W. Hawking 1992), dar o decizie clară se poate lua numai într-o teorie complet 
unificată a gravitaţiei cuantice. (Stephen W. Hawking et al. 2003) 

Găurile de vierme sunt un spațiu-timp ipotetic curbat, permise de ecuaţiile câmpului 
Einstein de relativitate generală. (Visser 1996) Călătoria în timp este posibilă în acest caz dacă un 
capăt al găurii de vierme este accelerat la o fracțiune semnificativă a vitezei luminii şi apoi adus 
înapoi în punctul de origine. Alternativ, se poate folosi o singură intrare a găurii de vierme 
deplasând-o în câmpul gravitațional al unui obiect care are o gravitație mai mare decât cealaltă 
intrare şi apoi se readuce într-o poziţie aproape de cealaltă intrare. În ambele cazuri dilatarea 
timpului determină ca acel capăt al găurii de vierme care a fost mutat să aibă o vârstă mai mică 
decât capătul staționar. 

Construcţia unei găuri de vierme traversabile ar necesita existenţa unei substanţe cu energie 
negativă, şi o distribuţie a energiei care încalcă diferite condiţii de energie, dar călătoria în timp ar 
fi totuși posibilă datorită efectului Casimir în fizica cuantică. (Visser, Kar, and Dadhich 2003) 

În cazul emiterii unui semnal cu viteza mai mică sau egală cu viteza luminii, transmisia s- 
a întâmplat înainte de recepție. Dacă viteza este mai mare decât viteza luminii, semnalul este 
recepționat înainte de a fi trimis. (Jarrell 2006) Se poate spune că semnalul s-a deplasat înapoi în 
timp (antitelefon tahionic). (Kowalczynski 1984) 

În mecanica cuantică există fenomene, precum teleportarea cuantică, paradoxul Einstein-— 
Podolsky-Rosen sau inseparabilitatea cuantică, care ar putea permite călătoria în timp. 
Interpretarea Bohm presupune că unele informații sunt schimbate instantaneu între particule pentru 
a menţine corelaţiile între ele, (Goldstein 2017) efect denumit de Einstein "acţiune înfricoşătoare 


la distanță". Dar teoriile moderne nu permit călătoria în timp datorită conservării cauzalității. 

Lumile multiple ale lui Everett în mecanica cuantică oferă o rezolvare a paradoxului 
bunicului, implicând ideea călătorului în timp care sosește într-un univers diferit de cel din care 
vine; dar într-un astfel de caz, aceasta nu este o călătorie "în timp real". (Arntzenius and Maudlin 
2013) Interpretarea acceptată a multiplelor lumi sugerează că toate evenimentele cuantice posibile 
pot apărea în istorii reciproc exclusive. (Arntzenius and Maudlin 2013) Stephen Hawking susține 
că fiecare călător ar trebui să experimenteze o singură istorie auto-consecventă, astfel încât 
călătorii în timp rămân în lumea lor, mai degrabă decât să călătorească către alta. (S. Hawking 
1999) 

Daniel Greenberger și Karl Svozil au propus un model cuantic pentru călătoria în timp fără 
paradoxuri: (Greenberger and Svozil 2005) trecutul observat din prezent este determinist (are doar 
o singură stare posibilă), dar prezentul observat din trecut are multe stări posibile până când 
acțiunile noastre (inevitabile) le fac să colapseze într-o singură stare. 

Călătoria în viitor presupune dilatarea timpului, o consecință directă a invarianţei vitezei 
luminii, (Ferraro 2007) prin deplasarea la viteze relativiste sau prin efectele gravitaţiei. (Serway, 


Beichner, and Jewett 2000) 


Paradoxul bunicului 
Cel mai cunoscut exemplu de imposibilitate a călătoriei în timp este paradoxul bunicului 
sau argumentul auto-infanticidului: (Horwich 1987) o persoană care călătoreşte în trecut și îşi 
ucide propriul bunic, împiedicând astfel existenţa unuia din părinţi, şi deci propria sa existență. Un 
răspuns filosofic la acest paradox ar fi imposibilitatea schimbării trecutului, (Swartz 2001) similar 
cu principiul propus auto-consistenţei Novikov. Paradoxul implică orice acţiune care modifică 


trecutul. (Smith 2016) 

Paradoxul bunicului este prezentat în multe variante: Fizicianul John Garrison prezintă o 
variație cu un circuit electronic care trimite un semnal printr-o maşină a timpului care să se 
decupleze singur şi primește semnalul înainte de a-l trimite, (Garrison et al. 1998) iar paradoxul 
auto-infanticidului presupune întoarcerea în timp şi uciderea propriei persoane pe când era copil. 
(Horwich 1987) 

Din perspectivă logică, paradoxul este o contradicţie logică: dacă un eveniment a avut loc 
într-un fel, nu există posibilitatea ca evenimentul să fi avut loc în alt mod. (Swartz 2001) Bradley 
Dowden argumentează că posibilitatea de a crea o contradicție exclude călătoria în timp în trecut. 

O abordare a acestui paradox este un univers paralel : când călătorul în timp își ucide 
bunicul, el ucide de fapt o versiune paralelă a bunicului lor, iar universul original al călătorului în 
timp este neschimbat; în alte variante, călătorul în timp încearcă dar nu reuşeşte să îşi ucidă 
bunicul. 

Conform principiului Novikov al auto-consistenţei, fizica în sau aproape de curbe spaţio- 
temporale închise de tip timp (mașini ale timpului) nu poate fi decât în concordanță cu legile 
universale ale fizicii, şi astfel pot să apară numai evenimente coerente. Novikov a folosit exemplul 
dat de Joseph Polchinski pentru paradoxul bunicului pentru a arăta cum acest sistem poate fi 
rezolvat într-un mod coerent, care evită paradoxul bunicului, deşi creează o buclă cauzală. (Lossev 
and Novikov 1992) Hawking afirmă astfel: 

"Călătoria în trecutul cuiva ... ar părea să ducă la tot felul de probleme logice, dacă s-ar 

putea schimba istoria. De exemplu, ce s-ar întâmpla dacă ţi-ai ucis părinţii înainte de a te 

naște. S-ar putea să se evite astfel de paradoxuri prin modificarea conceptului de liberă 

voință. Dar acest lucru nu va fi necesar dacă ceea ce eu numesc ipoteza de protecție a 


cronologiei este corectă: Legile fizicii împiedică apariția curbelor închise temporale. ” (S. 
W. Hawking 1992) 

Soluția proprie a lui Lewis față de această problemă a fost acceptată pe scară largă: 
călătorul poate să intre în trecut fără a ucide bunicul, dar totuşi încă mai avem o contradicție: căci 
el o poate face şi nu o poate face: 

"Ar putea un călător în timp să schimbe trecutul? Nu poate: evenimentele dintr-un moment 

trecut nu s-au mai putut schimba mai mult decât numerele. Totuşi, se pare că ar fi la fel de 

capabil ca oricine să facă lucruri care ar schimba trecutul dacă le-ar fi făcut. Dacă un călător 
în timp care vizitează trecutul poate şi nu face ceva care să-l schimbe, deci nu poate exista 

un astfel de călător în timp.” (Lewis 1976) 

Împușcarea bunicului este composibilă cu faptele despre arma sa, formarea, starea de spirit 
şi aşa mai departe, dar nu este composibilă cu alte fapte, cum ar fi faptul că bunicul nu a murit 
astfel. Astfel, "crima” este adevărată într-un sens (relativ la un set de fapte) şi falsă într-un alt sens 


(faţă de alt set de fapte), dar nu există niciun sens în care să fie atât adevărat, cât şi fals. Deci nu 


există o contradicţie aici - doar o echivocare. 


Filosofia călătoriei în timp 


Newton a susţinut ideea timpului absolut, spre deosebire de Leibniz pentru care timpul este 
doar o relaţie între evenimente și nu poate fi exprimat în mod independent, afirmaţie în concordanță 
ci relativitatea spațiu-timpului. (Crisp 2007) 

Eternismul susține că trecutul și viitorul există într-un sens real, (Crisp 2007) mergându-se 
până la ideea că timpul este o dimensiune similară cu dimensiunile spațiale, că evenimentele 
viitoare şi trecute sunt "prezente" pe axa timpului, dar această opinie este contestată. (Maudlin 
2010) Pe viziunea în patru dimensiuni, universul este o topologie spațiu-timp existentă, conţinând 
tot ceea ce s-a întâmplat, tot ce se întâmplă şi tot ce se va întâmpla. Rezultă că nu există nici un 
moment singular, care să fie considerat neesențial ca prezent. (Keller and Nelson 2010) Călătoria 
în timp este posibilă dacă viziunea patru-dimensională a timpului este corectă, dar nu este posibilă 


dacă prezentismul este adevărat. William Godfrey-Smith spune că "imaginea metafizică care stă 

la baza discuțiilor despre călătoria în timp este cea a universului bloc, în care lumea este concepută 
ca fiind extinsă în timp, aşa cum este în spațiu" (Godfrey-Smith 1980) 

Prezentismul susține că viitorul şi trecutul există doar ca schimbări, și nu au o existență 
reală a lor, există doar prezentul. Astfel, călătoria în timp ar fi imposibilă, deoarece nu există viitor 
sau trecut. (Crisp 2007) 

"Prezentismul relativizat" admite că există cadre infinite de referință, fiecare dintre ele 

având un set diferit de evenimente simultane, ceea ce face imposibilă distingerea unui 

singur prezent "real" şi, prin urmare, fie toate evenimentele în timp sunt reale - estompând 


diferenţa între prezentism și eternism - fie fiecare cadru de referință există în propria sa 
realitate. 


Conform teoriei filozofice a composibilităţii, dacă trecutul este într-un anumit fel, nu este 
posibil ca acesta să fie altfel. Ce se poate întâmpla în trecut este limitat la ceea ce s-a 
întâmplat, pentru a preveni contradicţiile logice. (Lewis 1976) 


O poziţie tradițională realistă în ontologie este că timpul şi spaţiul au existenţă în afară de 
mintea umană. Idealiștii, prin contrast, neagă sau se îndoiesc de existența unor obiecte 
independente de minte. Unii antirealişti, a căror poziţie ontologică este că există obiecte în afara 
minţii, se îndoiesc totuşi de existența independentă a timpului și a spațiului. 

A existat și o dezbatere între definirea noțiunilor de spaţiu şi timp ca obiecte reale 
(absolute) sau simple ordonări ale obiectelor reale (relaționale), susținute de Isaac Newton și, 
respectiv, Gottfried Leibniz (principiul raţiunii suficiente şi identitatea indiscernabilelor) 

Poziția convenţionalistă afirmă că nu există niciun fapt despre materie, totul este decis prin 
convenție. Astfel, Henri Poincare a susținut că geometria aplicată unui spațiu a fost decisă prin 
convenție. 

O soluţie la problema direcției timpului are o viziune metafizică, în care direcția timpului 
rezultă dintr-o asimetrie a cauzalității. O a doua familie de soluţii la această problemă constată 
existența direcției timpului ca fiind legată de natura termodinamicii. (entropia). Un al treilea tip de 


soluţie susține că legile fizice nu sunt simetrice în sensul inversării timpului. 


10 

Endurantismul afirmă că pentru ca un obiect să persiste în timp trebuie ca acesta să existe 
complet în momente diferite. Perdurantismul susține că pentru ca un lucru să existe în timp trebuie 
ca acesta să existe ca o realitate continuă, luând în considerare un ansamblu dintre toate "părțile 
sale temporale" ale existenţei. 

Conform concepţiei metafizice heracliteene, nu există nici un domeniu al faptei unui viitor 
determinat, niciun locuitor al viitorului, deși va exista. Iar trecutul, este considerat fix şi determinat 
şi nu poate fi schimbat. Călătoria către viitor în acest context ar fi exclusă, pentru că pur şi simplu 


nu mergem nicăieri. 


Buclele cauzale 


Există, printre unii oameni de știință şi filosofi, ideea că orice teorie care ar permite 
călătoria în timp ar introduce probleme de cauzalitate. (Bolonkin 201 1) Aceste tipuri de paradoxuri 
temporale pot fi evitate prin principiul de consecvență Novikov sau printr-o variaţie a interpretării 
multor lumi cu lumi care interacționează. (Everett 2004) 

Argumentul clasic împotriva cauzalităţii înapoi este argumentul bilking (Horwich 1987) 
Dacă un eveniment A provoacă un eveniment anterior B, Bilking recomandă o încercare de a 
decorela A şi B, adică de a aduce A în cazurile în care B nu a avut loc şi de a preveni A în cazurile 
în care a avut loc B. 

O buclă cauzală este o secvenţă de evenimente (acţiuni, informaţii, obiecte, oameni) (Lobo 
and Crawford 2002) în care un eveniment A determină un alt eveniment B, care determină primul 
eveniment A. (Rea 2014) La astfel de evenimente în spațiu-timp originea lor nu poate fi 
determinată. (Lobo and Crawford 2002) Evenimentele care formează o buclă nu trebuie să fie 


cauze complete ale fiecăruia, nici efectele complete ale altuia. Într-o buclă de cauzalitate pot exista 


Il 

cauza sau evenimente externe secundare. Dacă nu există astfel de cauze sau evenimente se spune 
că bucla este izolată cauzal. 

Cauzalitatea înapoi presupune un viitor închis ontologic - o poziție metafizică despre timp 
denumită de obicei eternalism, o formă specifică de non-prezentism. (Faye 2001) 

Călătoriile înapoi în timp determină bucle de cauzalitate? Hanley (Hanley 2004) afirmă că 
poate exista o călătorie înapoi în timp şi o cauzalitate inversă fără a exista bucle cauzale. (S. W. 
Hawking 1992) Monton (Monton 2009) critică exemplul lui Hanleydar este de acord cu afirmația 
acestuia. 

Lumea în care trăim are, conform lui David Lewis, o ontologie parmenideană: "un manifold 
a evenimentelor în patru dimensiuni”, iar ocupanţii lumii sunt agregații patrudimensionali ai 
etapelor - "linii temporale". (Lewis 1976, 145) Cu toate acestea, călătorul în timp nu este ca alte 
agregate; "Dacă călătoreşte spre trecut este o linie în zig-zag”. (Lewis 1976, 146) S-ar putea să fie, 
de asemenea, linii întinse care sunt călătorii în viitor. Această lume parmenideană a etapelor 
temporale îndepărtează imediat obiecția "nicio destinaţie” față de călătoria în timp. Geometria 
patru-dimensională oferă mijloacele de înregistrare a transportului călătorului în timp. 

Mulţi consideră că buclele de cauzalitate nu sunt imposibile sau inacceptabile, ci doar 
inexplicabile. Au existat două tipuri principale de răspuns la această obiecție. Lewis (Lewis 1976) 
acceptă că o buclă (în ansamblu) ar fi inexplicabilă, precum Big Bang sau dezintegrarea unui atom 
de tritiu, dar ea este doar ciudată, nu imposibilă. Similar, Meyer (Meyer 2012) susține că, dacă 
cineva cere o explicaţie a unei bucle (în ansamblu), "vina ar cădea asupra persoanei care a pus 
întrebarea, nu asupra incapacității noastre de a răspunde." Un alt răspuns, al lui Hanley (Hanley 
2004) este de a nega că (toate) buclele de cauzalitate sunt inexplicabile. Mellor (Mellor 1998) 


consideră că în astfel de bucle şansele de evenimente nu vor fi legate de frecvențele lor, în 

conformitate cu legea numărului mare. Berkovitz (Berkovitz 2001) şi Dowe (Dowe 2001) susţin 
că Mellor nu reuşeşte să stabilească imposibilitatea buclelor de cauzalitate. 

Buclele cauzale la călătoria înapoi în timp implică evenimente care par să "vină de 
nicăieri", (Smith 2016) obiecte sau informaţii ”auto-existente” paradoxale, rezultând un paradox 
de bootstrap, (Toomey 2007) (un călător de timp care fură o mașină de timp de la muzeul local 
pentru a face o călătorie în timp şi apoi dă mașina de timp aceluiaşi muzeu la sfârşitul călătoriei 
(adică în trecut) . În acest caz, mașina în sine nu este niciodată construită de nimeni - pur și simplu 
există) (Smith 2016) un paradox informativ, (Everett and Roman 2012) (Everett dă un exemplu 
de paradox informativ: "un călător de timp copiază o demonstrație matematică dintr-un manual, 
apoi călătorește înapoi în timp pentru a se întâlni cu matematicianul care a publicat prima 
demonstraţie, la o dată înainte de publicare, matematicianul să copieze pur şi simplu demonstraţia. 
În acest caz, informaţiile din demonstraţie nu au nicio origine.”) (Everett and Roman 2012) sau un 
paradox ontologic. (Smeenk and Wiithrich 2011) Kelley L. Ross (Ross 2016) dă exemplul unui 
obiect fizic a cărui linie a universului sau istorie formează o buclă închisă în timp, unde poate 
exista o încălcare a celei de-a doua legi a termodinamicii: se acordă un ceas unei persoane, iar 60 
de ani mai târziu același ceas este adus înapoi în timp și dat aceluiaşi personaj. Ross afirmă că 
entropia ceasului va creşte, iar ceasul transmis în timp înapoi va fi mai uzat cu fiecare repetare a 
istoriei sale. 

Andrei Lossev şi Igor Novikov au numit astfel de obiecte fără origine Jinn, cu termenul 
singular Jinnee. (Popper 1985) Un obiect care face trecerea circulară prin timp trebuie să fie identic 
ori de câte ori este readus în trecut, altfel ar crea o inconsecvenţă. 

Krasnikov scrie că aceste paradoxuri implică întotdeauna un sistem fizic care evoluează 


într-o etapă într-un mod care nu este guvernat de legile sale. El nu găsește acest lucru paradoxal și 

atribuie problemele privind validitatea călătoriei în timp către altor factori în interpretarea 
relativităţii generale (Krasnikov 2002) 

Relativitatea generală permite unele soluţii care descriu universuri care conțin curbe 
închise în timp, sau linii de univers care duc la acelaşi punct în spaţiu. (Gâdel 1949) Igor 
Dmitriyevich Novikov a afirmat despre posibilitatea curbelor temporale închise (CTC) că numai 
călătoriile cu auto-reglementare înapoi ar fi permise. (Novikov 1983) EI a sugerat principiul auto- 
consistenței, care spune că singurele soluţii la legile fizicii care pot apărea local în Universul real 
sunt acelea care sunt auto-consistente la nivel global. Opiniile lui Novikov nu sunt acceptate pe 
scară largă. Visser vede buclele cauzale şi principiul de auto-consistenţă al lui Novikov ca o soluţie 
ad-hoc şi presupune că există implicaţii mult mai dăunătoare ale călătoriei în timp. (Nahin 1999) 
Krasnikov nu găseşte nicio vină inerentă în buclele de cauzalitate, dar găseşte şi alte probleme cu 
călătoria în timp în relativitatea generală. (Krasnikov 2002) 

Ulrich Meyer afirmă că ”a spune că buclele de cauzalitate sunt misterioase înseamnă a 
spune că sunt întotdeauna inexplicabile şi nu cred că este corect. Buclele de cauzalitate pot admite 
toate explicațiile pe care le-ar putea cere în mod rezonabil.” (Meyer 2012) A cere ca toate 
evenimentele, inclusiv cele din buclele de cauzalitate, să fie explicabile, înseamnă a susține 
principiul rațiunii suficiente al lui Leibnitz (PRS), dar există modalități diferite de înţelegere a 
acestui principiu, precum citirea PRS ca principiu de cauzalitate: (Meyer 2012) 

O versiune ar fi că Fiecare eveniment are o cauză suficientă, PRSI (Schlesinger 1995) 
ceea ce implică inferenţe la cea mai bună explicaţie. Această versiune conduce deseori la lanțuri 
infinit de descendente de evenimente în care fiecare eveniment este cauzat de cel precedent, ad 


infinitum (precum modelele standard de mecanică clasică, în care toate evenimentele de la un 


! Principiul raţiunii suficiente afirmă că totul trebuie să aibă o rațiune, o cauză sau un motiv.(Rescher 1991 
LI Ei >: 

moment dat sunt cauzate de evenimentele de la un moment anterior, care, la rândul lor, sunt cauzate 
de evenimente la un moment anterior, şi aşa mai departe), (Meyer 2012) valabil şi pentru buclele 
de cauzalitate. PRSI necesită ca fiecare eveniment să aibă o explicație cauzală, nu ca lanţul de 
explicaţii să se termine undeva. Dar PRSI nu este chiar ceea ce Leibniz a avut în minte atunci când 
a elaborat principiul raţiunii suficiente, în De rerum originatione radicali (1697): 


"Să ne imaginăm cartea despre Elementele geometriei că a fost veşnică, o copie întotdeauna 
fuind făcută de la altul; atunci este clar că, deşi putem da un motiv pentru care această carte 
este bazată pe cartea precedentă din care a fost copiată, nu putem ajunge niciodată la un 
motiv complet, indiferent câte cărți am putea să presupunem în trecut, pentru că cineva se 
poate întotdeauna să se întrebe de ce ar fi trebuit să existe astfel de cărți în orice moment; 
de ce ar trebui să existe cărți pur şi simplu, şi de ce ar trebui să fie scrise în acest fel. Ceea 
ce este adevărat despre cărți este valabil și pentru diferitele stare a lumii; fiecare stare 
ulterioară este oarecum copiată din cea precedentă (deşi conform anumitor legi ale 
schimbării). Indiferent cât de departe am ajuns înapoi în stările anterioare, nu vom 
descoperi niciodată în ele un motiv complet pentru care ar trebui să existe o lume, şi de ce 
ar trebui să fie așa cum este.” (Leibniz 1956) 


Prin însăși natura sa, un motiv complet nu ar putea fi un motiv cauzal și, prin urmare, ar 
depăşi ceea ce este în discuţie în PRSI. 

A doua interpretare a principiului este: Există un motiv suficient pentru care întreaga lume 
este aşa cum este (PRS2): 

"Am putea să explicăm existenţa unei maşini de timp la tl în termenii existenței unei maşini 

de timp la t2, dar acest lucru nu pare să explice de ce există o maşină a timpului. Dar dacă 

luăm serios această îngrijorare, ar trebui să ne îngrijorăm, de exemplu, de ce există 

electroni. Putem explica cu ușurință aceasta cauzal, în termenii legilor naturii şi faptul că 

au existat electroni acum 5 minute. Dar atunci se ridică întrebarea de ce au existat aceşti 

electroni anteriori şi aşa am ajunge repede într-o regresie infinită a explicaţiilor cauzale 


care nu reuşesc niciodată să dea un motiv complet pentru motivul pentru care există vreun 
electron.” (Meyer 2012) 


PRS2 are consecința incontestabilă de a exclude adevărurile contingente, rezultând că 
PRS2 "este fals şi că cererile de explicaţii complete sunt greșite.” (Meyer 2012) Rezultă că dacă 
legile naturii cooperează, atunci evenimentele care formează o buclă pot fi explicate cauzal. A cere 


o explicaţie mai detaliată sau "completă" a buclei cauzale este a cere ceva care este imposibil. "În 

acest caz, vina ar cădea asupra persoanei care a pus întrebarea, nu asupra incapacității noastre de 
a răspunde.” (Meyer 2012) 

Prioritatea cauzală (anumite secvenţe ale evenimentelor conexe) poate fi diferită de 
prioritatea temporală (totalitatea evenimentelor). Dacă cauza a fost mai târziu decât efectul, atunci 
cauza ar trebui să fie de neoprit. Dar, în general, suntem capabili să intervenim în lume pentru a 
provoca sau pentru a preveni întâmplările contingente. Dacă cauza unui eveniment este localizată 
în viitor, atunci astfel de intervenţii sunt supuse unor constrângeri clare, iar în unele cazuri se va 
dovedi imposibilă. (Grey 1999) 

Simon Keller şi Michael Nelson (Keller and Nelson 2010) afirmă că nu există nici o 
premisă cu caracter specific preferențial implicată în nici un argument, astfel încât nu se ridică o 
problemă specială pentru călătoriile în timp din punctul de vedere al presentismului. 

Wheeler şi Feynman (Wheeler and Feynman 1949) au fost primii care au susținut că faptul 


că natura este continuă nu implică paradoxuri cauzale. 


Concluzii 

Una din temele călătorului în trecut este când acesta se dovedeşte a fi propriul său părinte, 
(Ayer 1956) sau chiar ambii săi părinți proprii, în cazul unei schimbări de sex a călătorului în timp. 
Ideea călătoriei în timp este bizară dintr-o perspectivă metafizică heracliteană. (Grey 1997) 
Conceptul de timp se bazează, în mod tradiţional, pe o analogie cu spaţiul cu o caracteristică 
suplimentară, asimetria. Trecutul este fix (domeniul faptelor petrecute, determinate), viitorul este 
fluid (expresii ale aceleiaşi intuiții metafizice heracliteene). Dacă se asimilează timpul cu 
"direcțiile” date de termodinamică, cosmologie și psihologie, inversarea timpului are sens. Dar 


1. vu. 


"re-potenţializării" trecutului. ((Grey 1999), vezi şi (Capek 1961)) Trecutul nu este potenţialitate. 

Ceea ce va fi nu este încă determinat. Viitorul este inactiv în sensul că nu a fost încă activ, şi deci 
are potențialitate, spre deosebire de trecut care a fost activ şi nu mai are potențţialitate. 

Dintr-o perspectivă parmenideană, existența unor ordini cronologice alternative, 
desemnate ca timp "personal" și "extern" în analiza lui Lewis, (Lewis 1976) nu este sancționată de 
măsurătorile alternative ale fizicii. Acest dualism temporal între timpul experimental şi timpul fizic 
are o rezonanță carteziană. 

Frank Arntzenius şi Tim Maudlin consideră (Arntzenius and Maudlin 2013) că majoritatea 
contradicțiilor care apar la călătoria în timp sunt logic incoerente: nu se poate "schimba" trecutul 
(pentru prezentism nu există nici trecut nici viitor, deci nu există o astfel de "destinaţie”). Dar dacă 
singura cerință impusă este coerenţa logică, atunci este ușor de surmontat aceste aspecte. Se poate 
elabora un scenariu coerent de călătorie în timp, în care totul se întâmplă o singură dată şi într-un 
mod coerent. Dar coerenţa logică este o condiţie foarte slabă. Din punct de vedere fizic (validitatea 
universală a anumitor legi fizice fundamentale și starea fizică pe o suprafaţă anterioară regiunii 
călătoriei timpului să fie ne-constrânsă), călătoria în timp este considerată, de asemenea, posibilă. 
Problemele apar din punct de vedere metafizic din cauza naturii timpului în sine. 

De remarcat că, deşi există în toate lucrările o concentrare doar pe un eveniment specific 
(în paradoxul bunicului, de ex., doar pe moartea bunicului), această abordare o consider eronată. 
Analiza doar a UNUI SINGUR eveniment e greșită, când în realitate există nenumărate 
evenimente simultane conectate cu aceeași călătorie în timp. ar trecutul înseamnă mai mult decât 
nişte evenimente. El include absolut toată materia şi energia la diverse momente, şi evoluția lor 
ulterioară. Schimbarea trecutului nu înseamnă doar moartea bunicului. Ea presupune toate celelalte 
schimburi de materie din viitor cu cea din trecut, și deplasarea spațială a materiei care ocupa înainte 


spațiul ocupat în prezent de călător. 

De asemenea, nu există o delimitare clară între o persoană și mediu (există un schimb 
permanent de materie, chiar şi aerul din plămâni, îmbrăcămintea, praful de pe haine, etc.) conform 
teoriei sistemelor dinamice în interacţiune cu mediul. (Beer 1995) În o călătorie în timp, este 
imposibil să nu existe un schimb între materia ajunsă odată cu călătorul (aer, praf, etc.), deci apare 
o contrazicere a legii conservării materiei, care se poate crea sau dispare astfel la infinit, corelată 
cu legea conservării energiei. 

În final, consider că niciun paradox nu există în realitate. Existenţa lor ţine doar de 
concepţia noastră, încă incorectă şi/sau incompletă, despre conceptele de spațiu şi timp, şi de 
limitele limbajului şi a modului de gândire în care ne exprimăm şi concepem fenomenele. 

Singura dovadă serioasă a posibilităţii călătoriei în timp ar fi o demonstraţie a actualității 
sale. Dacă suntem de acord că nu există o călătorie în timp la momentul actual, presupunerea că ar 


fi existat implică postularea unei diferențe substanțiale de actualitate 

